Mănăstirea Stavropoleos

Acest articol face parte din proiectul anului 2014 Mănăstirea Stavropoleos este o mănăstire din București, România. == Despre == === Scurt istoric === Biserica a fost înălțată în 1724, în timpul domniei lui Nicolae Mavrocordat (domnitor al Țării Românești, 1719-1730), de către arhimandritul Ioanichie Stratonikeas. În curtea hanului său, Ioanichie a zidit biserica și o mănăstire, susținută economic din veniturile de la han (o situație frecvent întâlnită în epocă). În 1726 starețul Ioanichie a fost ales mitropolit al Stavropolei și exarh al Cariei. Mănăstirea pe care a construit-o poartă de atunci numele Stavropoleos, după numele vechiului scaun. La 7 februarie 1742 Ioanichie, în vârstă de 61 de ani, moare și este îngropat în biserica sa. Hanul și anexele mănăstirii au fost demolate la sfârșitul secolului al XIX-lea. De-a lungul timpului biserica a fost afectată de cutremure, care au șubrezit turla până la cădere. Picturile turlei au fost restaurate însă la începutul secolului al XX-lea. În prezent din vechea mănăstire nu a mai rămas decât biserica, alături de care există o construcție de la începutul secolului al XX-lea, care adăpostește o bibliotecă, o sală de conferințe și o colecție de icoane vechi (începutul sec. al XVIII-lea) și obiecte de cult, precum și fragmente de frescă recuperate de la bisericile demolate în timpul regimului comunist. Clădirea cea nouă a fost construită după planurile arhitectului Ion Mincu. Din anul 1991 biserica este păstorită de părintele Iustin Marchiș, primul ieromonah al bisericii în ultima sută de ani. Comunitatea trăitoare aici, alături de slujbele zilnice, se ocupă cu restaurarea de carte veche, icoane și haine sacerdotale. Corul bisericii cântă muzică neobizantină (o singură voce susținută de un sunet prelungit numit ison - acompaniament), acum rar întâlnită în bisericile din România. Lucrările pentru construirea unui punct de transformare a energiei electrice, inițiate în octombrie 1998, au dus la descoperirea unor substrucții în mijlocul străzii Stavropoleos, în vecinătatea bisericii. Sondajele arheologice care au început la acea dată au condus la degajarea unor tronsoane fragmentare de ziduri aparținând probabil mai multor etape de edificare a hanului Stavropoleos. La 26 martie 2008 s-a reînființat Mănăstirea Stavropoleos ca mănăstire de maici cu hramul Sf. Arhangheli Mihail și Gavriil și Sf. Iustin Martirul și Filosoful. Tunderea în monahism a primelor patru monahii a avut loc pe 28 mai 2008. Pe 4 iunie 2012 a fost resfințită biserica Mănăstirii Stavropoleos de către PF Părinte Patriarh Daniel. === Locație === 1 Mănăstirea Stavropoleos se află pe Strada Stavropoleos nr.4, la intersecția cu Strada Poștei, vis-a-vis de Muzeul National de Istorie. == Cazare == Mănăstirea nu oferă modalități de cazare, însă datorita localizării ei foarte centrale, majoritatea hotelurilor centrale din București se află la doi pași de acest loc: Hotel Intercontinental Bucuresti. Hotelul este localizat in inima orasului, in Piata Universitatii, langa Teatrul National si km 0 al capitalei, oferind astfel acces facil spre numeroase puncte de interes economic, comercial, de afaceri si, bineinteles, turistic. Hotel Capsa. Hotelul deapana o lunga poveste, o poveste a Bucurestiului ante, inter si postbelic, o poveste cu personaje distinse, din inalta societate, cu evenimente mondene, cu serate dansante, cu momente istorice, toate expuse intr-un decor feeric, in care eleganta si bontonul sunt cuvinte de ordine. Hotel Rembrandt. Hotel Rembrandt Bucuresti este un hotel de 3 stele, situat in centrul vechi al capitalei (zona Lipscani). Cladirea dateaza din 1925 si a fost renovata in intregime. Tinta principala a Hotelului Rembrandt Bucuresti o constituie oamenii de afaceri. Camerele hotelului sunt spatioase si dotate cu mobilier de o calitate superioara. == Contact == Adresă: Str. Stavropoleos nr.4, Bucuresti, sector 3, OP1, Cod 030083, Romania Tel.: +4021-313.47.47 E-mail: manastireastavropoleos@gmail.com Site oficial: www.stavropoleos.ro/ == Imagini == == Mănăstiri în apropiere == Mănăstirea Antim Mănăstirea Radu Vodă ...toate mănăstirile